नई दिल्ली: CISCE (काउंसिल फॉर इंडियन स्कूल सर्टिफिकेट एग्जामिनेशंस) 10वीं यानी ICSE और 12वीं यानी ISC के नतीजे 14 मई को घोषित कर देगा. छात्र दोपहर 3 बजे के बाद रिजल्ट देख सकते हैं. CISCE के अधिकारियों के मुताबिक छात्र बोर्ड की आधिकारिक वेबसाइट http://www.cisce.org या www.results.cisce.org पर जाकर ऑलनाइन रिजल्ट देख सकते हैं. साथ ही इसका प्रिंट आउट भी लिया जा सकता है. छात्रों को मैसेज भी भेजा जाएगा. दूसरी तरफ, स्कूल करियर पोर्टल के माध्यम से भी रिजल्ट चेक कर सकते हैं. इस बार बोर्ड ने हेल्प डेस्क की भी स्थापना की है. अगर किसी स्कूल को रिजल्ट में कोई दिक्कत है तो वह ciscehelpdesk@orioninc.com पर ई-मेल कर सकता है या 022-67226106 पर बात की जा सकती है.